नई दिल्ली: दिल्ली की पटियाला हाउस सीबीआई की स्पेशल कोर्ट ने बहुचर्चित 2जी घोटाले में पूर्व दूरसंचार मंत्री ए. राजा और डीएमके प्रमुख एम. करुणानिधि की बेटी कनिमोई सहित अन्य सभी आरोपियों को बरी कर दिया और कहा कि 2जी घोटाला तो हुआ ही नहीं. इधर, राज्यसभा में पहली बार पूर्व क्रिकेटर और राज्यसभा सांसद सचिन तेंदुलकर बोलने वाले थे, मगर विपक्ष के हंगामे की वजह से वो बोल नहीं पाये और कार्यवाही स्थगित करनी पड़ी. उधर, बीजेपी सूत्रों की मानें तो हिमाचल प्रदेश में सीएम की रेस से जेपी नड्डा और प्रेम कुमार धूमल बाहर हो गये हैं और अब विधायक दल से ही कोई सीएम बनेगा. वहीं, सलमान खान ने अपने बचपन के सबसे बड़े राज पर से पर्दा हटाया है. इधर एक हैरान करने वाला मामला सामने आया है, जिसमें 24 साल पुराने बच्चे ने जन्म लिया है. हैरान करने वाली बात ये है कि मां अपनी बेटी से महज डेढ़ साल ही बड़ी है.